29/09/2010 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Especiais
Aprobación das bases modificadas reguladoras do Plan provincial de axuda contra a crise destinado ao financiamento dos gastos de reposición asociados ao mantemento dos servizos públicos esenciais dos Concellos 2009 (PAC-2)

O Pleno da Deputación provincial da Coruña, na sesión ordinaria que tivo lugar o vinte e catro de setembro de dous mil dez (24/09/2010), acordou a aprobación do asunto que de seguido se menciona: O presente “Plan provincial de axuda contra a crise destinado ao financiamento dos gastos de reposición asociados ao mantemento dos servizos públicos esenciais dos concellos 2009 (PAC-2)” é un plan anual da Deputación Provincial da Coruña para o exercicio 2009, que se financia cunha achega provincial na anualidade 2009 por importe de 10.000.000,00 € e coas achegas que voluntariamente realicen os concellos para completar o financiamento dos investimentos. A aprobación destas bases queda sometida á condición suspensiva da entrada en vigor do expediente de modificación de créditos 1/2009, no que se consigna crédito necesario para o seu financiamento na partida 0501/911B/76201. Consonte co anterior, non se poderá realizar acto ningún que supoña directa ou indirectamente compromiso provincial de transcendencia presupostaría en tanto non se cumpra esta condición suspensiva. En ningún caso a presente convocatoria xerará dereito algún a favor dos solicitantes mentres tanto non se dean as condicións presupostarias, procedimentais e xurídicas de aplicación. O artigo 36 da Lei 7/1985, de 2 de abril, reguladora das bases do réxime local, establece que é competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión. Por iso, neste momento de crise económica, a finalidade deste plan é axudar aos concellos da provincia cunha poboación inferior aos 50.000 habitantes no financiamento dos gastos de reposición asociados ao mantemento dos servizos públicos esenciais, dado que os concellos teñen menos ingresos para o financiamento dos mesmos ou máis gastos que os pasados anos. Se trata polo tanto, dun plan de marcado carácter excepcional e conxuntural, motivado pola situación actual da economía, co que a deputación quere cooperar cos concellos na garantía do funcionamento dos servizos municipais. O obxecto deste plan excepcional concrétase na colaboración da deputación no financiamento dos gastos de reposición asociados ao mantemento dos servizos públicos municipais, mediante a realización de obras ou adquisicións tal e como se indica: - Obras de reparación ou mantemento dos edificios ou das instalacións municipais - Actuacións de reparación ou mantemento dos camiños municipais e do alumeado público - Actuacións de reparación ou mantemento da subministración de auga potable e da rede de sumidoiros - Adquisición de maquinaria, material técnico especial, ou vehículos directamente destinados ao funcionamento dos servizos públicos O concello tamén poderá destinar a cantidade que se lle asigna neste plan ao financiamento da achega municipal obrigatoria para participar noutros plans ou programas da deputación ou doutras administracións públicas que teñan como obxecto as actuacións de reposición ou mantemento ou as subministracións indicadas nos parágrafos precedentes. Os destinatarios deste plan son os 91 concellos da provincia cunha poboación inferior aos 50.000 habitantes. O presente plan anual financiarase entre a deputación e os concellos que voluntariamente realicen achegas para o financiamento das actuacións a realizar. No suposto de que o concello realice achegas municipais voluntarias, deberá desagregar para cada actuación a parte que financia a deputación e a que financia o concello. O importe total da achega provincial a este plan para o exercicio 2009 ascende a 10.000.000,00 de euros, que se van consignar na partida 0501/911B/76201do expediente de modificación de créditos 1/2009 que o pleno da corporación, na sesión ordinaria de marzo de 2009, vai aprobar de modo simultáneo á aprobación destas bases. A cada concello asígnaselle unha cantidade de achega provincial calculada aplicando as variables ponderadas que de seguido se indican, nas que se ten especialmente en conta o esforzo fiscal que cada concello realiza, e que se calcula relacionando os capítulos I, II e III do estado de ingresos que figuran na liquidación do presuposto municipal 2007, coa poboación de cada concello dese mesmo ano: Da aplicación destas porcentaxes aos datos dos 91 concellos destinatarios do Plan resulta a cantidade de achega provincial que se lles asigna a cada un deles, e que se transferirá aos concellos na forma establecida na base 9. O presente plan ten carácter de “prepagable” no sentido de que a achega provincial transferirase aos concellos unha vez que se reciba a documentación requirida nestas bases, sen prexuízo de que posteriormente os concellos teñan que presentar a documentación xustificativa dos gastos realizados que se indica na base 9. Os concellos que desexen participar neste plan, deberán presentar no rexistro xeral da deputación, ou nas formas previstas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, ata o 30 de xuño de 2009, a seguinte documentación: Decreto da alcaldía ou certificación do acordo da Xunta de Goberno Local, segundo corresponda, de acordo co modelo que figura como anexo I, no que se acepten expresamente estas bases e se aproben os proxectos técnicos das obras ou prescricións técnicas das actuacións a realizar, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se financia con cargo á achega municipal voluntaria. No caso de que o concello realice achegas municipais voluntarias, deberá adoptar o compromiso firme de incluír no orzamento municipal crédito dabondo para o financiamento da achega municipal prevista. No mesmo decreto ou acordo indicarase expresamente que o concello conta cos terreos necesarios e coas autorizacións ou concesións administrativas precisas para a súa execución. Se o concello decide destinar a cantidade que se lle asigna neste plan ao financiamento da achega municipal obrigatoria para participar noutros plans ou programas da deputación ou doutras administracións públicas que teñan como obxecto as actuacións de reposición ou mantemento ou as subministracións indicadas nestas bases, deberá indicar os datos das actuacións ás que se destina e o plan no que se inclúen, desagregando o seu financiamento entre todas as administracións cofinanciadoras. Neste decreto ou acordo incluirase a declaración do concello de que non solicitou nin percibiu ningunha subvención doutras administracións públicas para o financiamento das actuacións, e no caso de que existan axudas ou subvencións concorrentes doutras administracións para a execución da obra, deberá facilitar o detalle de cada unha delas e a acreditación de que a súa suma total non supera o 100% do seu importe. Igualmente, no devandito decreto ou acordo autorízase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa requirida para o pago final. Por último, aprobaranse, así mesmo, as obras ou subministracións que o concello desexe incluír no plan complementario con carácter supletorio, para ser financiados con cargo aos remanentes que se poidan xerar polas anulacións de proxectos ou baixas de licitación nas actuacións do plan base do respectivo concello, de forma que o seu financiamento queda condicionado a que efectivamente se produzan os ditos remanentes. Informe técnico individual para cada un dos proxectos presentados, no que se indiquen expresamente as autorizacións administrativas que se precisan para a súa execución, a dispoñibilidade dos terreos necesarios e outros aspectos de interese que deban terse en conta. No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 74 da Lei 30/2007, de 30 de outubro, de contratos do sector público. Dous exemplares de cada proxecto técnico das obras ou prego de prescricións técnicas das subministracións, co contido establecido na Lei 30/2007 de contratos do sector público. O orzamento mínimo de cada proxecto técnico de obra ou prego de prescricións técnicas das subministracións establécese en 30.000,00 euros. A aprobación do plan poderá realizarse nunha ou máis fases, e nel incluiranse as actuacións solicitadas polos concellos cuxa documentación administrativa e técnica estea correcta e completa. A dita aprobación comprenderá tanto as obras principais solicitadas polos concellos que se integrarán no plan base, como as obras supletorias que se integran no plan complementario para financiarse con cargo aos remanentes que se poidan producir polas anulacións de proxectos ou baixas de licitación nas actuacións do plan base do respectivo concello, de forma que o seu financiamento queda condicionado a que efectivamente se produzan os ditos remanentes. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, da administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderanse proseguir os trámites. A contratación das obras farase polos respectivos concellos por delegación da deputación, e deberá realizarse ata o día 30 de novembro de 2009. Non obstante, este prazo poderase ampliar mediante Resolución de Presidencia, previa solicitude motivada do concello. A contratación realizarase de acordo coa Lei 30/2007, de 30 de outubro, de contratos do sector público, utilizando os pregos-tipo de cláusulas administrativas particulares aprobadas expresamente por esta deputación. Excepcionalmente, as obras poderán ser executadas pola propia administración de acordo co establecido no art.24 da devandita norma. As baixas que se produzan no plan destinaranse a minorar a achega municipal que se realice ata anular, se fora posible, a dita achega. O resto da baixa destinarase a minorar a achega provincial na correspondente actuación. Non obstante, as baixas aplicadas a minorar a achega da deputación poderán destinarse a financiar as obras que o concello solicite dentro do Plan complementario, de acordo co establecido no último parágrafo da base 5.1. Unha vez adxudicadas as obras deberá remitirse á esta deputación a seguinte documentación: - Documento administrativo no que se formalicen os correspondentes contratos - Listaxe das obras con datos de adxudicación debidamente cubertos no modelo da deputación - A documentación que se concretará na circular de contratación, xustificativa da adxudicación realizada. - No caso de que foran executadas pola propia administración, debera presentarse o informe do secretario do concello no que se indique cal dos supostos é de aplicación ao caso concreto, dos contidos no artigo 24 da citada Lei 30/2007 de contratos do sector público. - No suposto de que o concello destine a cantidade asignada ao financiamento das achegas municipais obrigatorias a outros plans ou programas, deberá achegar a seguinte documentación: -Se se trata de plans ou programas doutras administracións, deberá achegar a xustificación do compromiso da achega do concello ou do requirimento da administración que o xestiona. -Se se trata de plans ou programas desta deputación, non necesita achegar documentación ningunha porque a deputación fará as operacións contables e presupostarias necesarias. As obras executaranse polos respectivos concellos con arranxo ao proxecto técnico da obra ou prego de prescricións técnicas da subministración. A dirección e a execución das obras realizaraas o concello correspondente, sen prexuízo da posibilidade de que a deputación realice as inspeccións que considere convenientes. As obras deberán quedar totalmente rematadas e certificadas antes do 1 de novembro de 2010. Non obstante, o concello poderá xustificadamente solicitar unha prórroga para o seu remate. As modificacións dos contratos tramitaranse, no seu caso, polo concello, de acordo co establecido na citada Lei 30/2007 de contratos do sector público. De calquera xeito, requirirase a redacción dun proxecto reformado que será aprobado polo concello e posteriormente pola deputación. Calquera incremento que se derive da execución do proxecto deberá ser financiado integramente polo concello correspondente. Dende a iniciación das obras ata a súa recepción deberá colocarse un cartel conforme ao modelo facilitado pola deputación cos datos da obra, o que se acreditará mediante o envío de dúas fotografías, unha do propio cartel e outra do cartel da obra e o seu contorno. Cando se reciba a documentación do concello xustificativa da adxudicación das obras ou subministracións que se indica na base 7, a deputación transferirá ao concello, con carácter de prepagable, o 70% da achega da deputación calculada sobre o presuposto de adxudicación de cada actuación. A medida que se execute a obra, os concellos deben presentar na deputación as correspondentes certificacións de execución das obras ou as facturas das subministracións, debidamente aprobadas polo órgano municipal competente, para a súa aprobación técnica pola deputación. Xunto coa primeira certificación deberán presentarse dúas fotografías onde se reflicta a colocación do cartel na obra e no seu contorno, conforme ao modelo establecido. Coa derradeira certificación ou factura deberá presentarse a correspondente acta de recepción. Cando se presente a derradeira certificación ou factura acompañadas da acta de recepción, a deputación transferirá ao concello o 30% ou resto da achega provincial, calculada sobre o presuposto de adxudicación, correspondente ao investimento executado. O prazo de execución remata o 1 de novembro de 2010. Excepcionalmente, e a solicitude do concello, poderá ampliarse o dito prazo de xustificación. No suposto de que o concello non presente a documentación xustificativa no prazo sinalado, seguirase o procedemento previsto no artigo 70.3 do Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións. No caso de que o importe da obra executada sexa inferior ao 70% da achega da deputación transferida ao concello, iniciarase un procedemento de reintegro da cantidade que corresponda. O concello queda obrigado a facilitar canta información lle sexa requirida pola deputación. A interpretación e a resolución das dúbidas que puidesen xurdir serán resoltas polo Presidente da Deputación, previo informe da secretaría e da intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. Os concellos nos que se teñan producido remanentes como consecuencia da existencia de anulacións de obras ou da aplicación de baixas de licitación que minoren a achega provincial que lles fora asignada, poderán presentar unha nova solicitude de financiamento de novas actuacións de acordo coas seguintes instrucións, coa finalidade de que poidan esgotar a cantidade que lles foi asignada dentro do presente Plan: - Os destinatarios desta ampliación son aqueles concellos que teñan remanentes producidos por baixas de licitación ou anulacións de proxectos que minoren a achega provincial asignada. Non obstante, os concellos que aínda teñan obras do PAC-2 base pendentes de adxudicar, tamén poderán participar neste procedemento de ampliación de reinversión de remanentes, solicitando a execución de novas actuacións que se financiarían con cargo aos remantes que se poideran xerar cando adxudiquen as obras do Plan base, polo que estas solicitudes quedan condicionadas a que efectivamente se produzcan os ditos remanentes. - Os importe da achega provincial que cada concello poderá destinar a novas actuacións calcularase partindo dos remanentes xerados como consecuencia da existencia de anulacións de obras ou da aplicación de baixas de licitación que minoren a achega provincial que lles fora asignada, o que será comunicado a cada concello pola deputación - Os concellos que xa presentaron coa solicitude inicial un Plan complementario, poderán mantelo ou modificalo segundo consideren conveniente, comunicándoo expresamente á deputación. - A nova solicitude debe axustarse no seu obxecto ao disposto na base 2 das reguladoras do Plan, e o seu presuposto mínimo debe ser 30.000 €, 18% de IVE incluído. - O prazo de presentación de solicitudes remata o 30 de novembro de 2010 - Os concellos terán que presentar a seguinte documentación: -Decreto de alcaldía ou certificación do acordo da Xunta de Goberno Local, segundo corresponda, de acordo co modelo que figura como anexo - Informe técnico co contido indicado na base 5.2 - Documentación técnica segundo se detalla na base 5.3 - O prazo para a contratación das actuacións rematará o 30 de xuño de 2011 e o prazo para a súa execución rematará o 30 de novembro de 2011. Non obstante, este prazo poderá ser ampliado pola deputación mediante Resolución da Presidencia á solicitude motivada dos concellos. - O resto das bases reguladoras do Plan será de aplicación á presente ampliación no que no se opoña ao disposto nesta base.” 1º) Participar na ampliación do procedemento de reinversión de remanentes do concellos no “Plan provincial de axuda contra a crise destinado ao financiamento dos gastos de reposición asociados ao mantemento dos servizos públicos esenciais dos concellos 2009 (PAC-2)” da Deputación Provincial da Coruña, cuxas bases se coñecen e aceptan na súa totalidade, e solicitar a aplicación da subvención asignada a seguinte finalidade: A) Financiamento de novas actuacións: Aprobar os correspondentes proxectos técnicos. B) Financiamento da achega municipal a outros plans ou programas: 2º) Declarar que o concello conta cos terreos, autorizacións e concesións necesarios para a execución da obra.3º) (Só no caso de que exista achega municipal voluntaria) Para o financiamento do importe da achega municipal, este concello comprométese a incluír no orzamento municipal correspondente, crédito dabondo para o seu financiamento.4º) Declarar que o concello non solicitou nin percibiu ningunha subvención doutras administracións públicas para o financiamento do investimento ou, no caso de que existan axudas ou subvencións concorrentes doutras administracións para a súa execución, achégase o detalle de cada unha delas, acreditándose que a súa suma total non supera o 100% do seu importe.5º) Autorizase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. E para que así conste, expido a presente certificación, de orde e co visto e prace do Sr. alcalde, en, de. V. e pr. O alcalde O que se expón ao público por un prazo de dez días, que se contarán dende o seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 24 de setembro de 2010 O presidente O secretario Salvador Fernández Moreda José Luis Almau Supervía